Odnet
Odnet (omtli: Adnet) is a Gmoa mid 3.575 Eihwohna (Stond 1. Jenna 2019) und ligg a da Nachand fo Hallein, im Tennengau im Soizburga Lond, in Östareich. Da Nom kimb ausn Kejtischn und hoassd Sumpf, dea wos aum Wossa liegt.

Geographie

Log 
S Duaf Odnet lig (midn Uatstoi Waidoch) in am kloan Beckn, des wos vom Ridl, am kloan Beagruggn, vom Soizochtoi ogschnin is. Is Duaf ligg untahoib fo da Kiachnwond, ana eppa 50 Meta houchn Fejswond. Im Sidn fom Duaf is des Odneta Moos, a kloans Moos, wos a da Nomansgewa fia de gsomte Gmoa is.

Nochbasgmoana 
Im Nuan grenzd Odnet on: d Emau und d Foaschdnau.

Im Westn: Krischbi

Im Sidn: Bod Vigau

Im Westn: Hallein, Owaroim, Puach

Gmoagliadarung 
D Uatstoi vo Odnet han: Odnet, Ridl, Spumberg, Waidoch und Wimberg. Da hejgste Punkt vo da Gmoa is d Jaganosn (Jägernase), a Nemgipfe vom Schlenkn mit 1501 Meta iwan Mearesspiagl.

Gschicht 
S easchte Moi, wia fo Odnet d Red gweng is, is 741 in ana Urkund vom boarischn Herzog Odilo gweng.

1758 hod de easchte Schui im domolign Mesnahaus aufdo. 1856 is Odnet a sejbstsändige Pfoa wuan.

1890 hods an Duafbrond gem, d Kiachn, 6 Heisa und 14 Zuabautn han hi wuan, da Schodn woa 100000 Guidn. Obwoi d barocke Kiachn ned gonz nidabrend is, hod mas im neigotischn Stil wida aufbaud.

1909–1914 is des Wiasdoikroftwerk baud woan. Es hand fü neiche Oawatsstejn entstondn und Odnet hod in Strom kriagg. Nochn zwoatn Wejtkriag hod si d Bfejkarung fadoppid und Odnet is a Wohngmoa wuan.

Kuitua und Sengswiadigkeitn 

 Marmorstoabruch, seit da Remazeit
 Marmormuseum, seit 1992

Galerie

Prominenz 

Anna Veith (geb. Fenninger) - Schirennfoararin - Wejtmoastarin in da Supa-Kombi 2011, Olympiasiegarin im Super-G 2014, Gsomtwejtcupsiegarin 2013/14

Beleg

Im Netz 

 Netzseitn vo da Gmoa